
E L Ő T E R J E S Z T É S

Sülysáp Nagyközség Önkormányzata Képviselő-testületének

2011. október 20-án tartandó munkaterv szerinti ülésére

8. napirendhez
Tárgy: Murányi Norbert ingatlanhasznosítási ajánlata /Szent István tér 17./
Tisztelt Képviselő-testület!

Mint emlékezetes Önkormányzatunk röplabdapályát létesített a sülyi futballpálya területén, aminek kitűzése során arra derült fény, hogy egy kb. 500 m2 nagyságú önkormányzati tulajdonú terület hozzá van kerítve a Szent István tér 17. szám alatti ingatlanhoz (volt szolgálati lakások). Ennek nyomán a Polgármesteri Hivatal jelezte az ingatlantulajdonosoknak, hogy az illetéktelenül elkerített területre az Önkormányzat igényt tart, ezért a kerítést az ősz végén a földhivatali vázrajzoknak megfelelően áttelepíti.

A levél kézhezvételét követően az egyik tulajdonos, Murányi Norbert arról tájékoztatott, hogy tudomása van a helyzetről: a lekerítést a korábbi polgármester engedélyezte – szóban - a korábbi lakástulajdonosoknak, de szerződéskötés valóban nem történt.
Mindazonáltal a területet lehetőleg szeretné megtartani, ezért kérelemmel fordult az Önkormányzathoz az alábbi három ingatlanhasznosítási lehetőség valamelyikének biztosítása végett:

1. Tartós bérbevétel 10 évre a lekerített területre.
2. Az ingatlan mellett található behajtó sáv megvásárlása.
3. A teljes önkormányzati terület megvásárlására, amennyiben beépíthető.
A terület a Vt-1 jelű (településközpont, vegyes terület) övezetbe tartozik, ahol a kialakítható legkisebb telekméret 500 m2, a beépíthetőség pedig 40 %, tehát övezeti besorolását, illetve elhelyezkedését tekintve a terület az átlagosnál értékesebb. A terület a Szent István térről megközelíthető, így nyeles telekként kialakítható (ehhez meg kell osztani, mivel nem rendelkezik külön helyrajzi számmal). 
Mindezek alapján a terület értékesítését – sem részben, sem egészben - nem javaslom, hiszen az számunkra is értékes, mivel nem csak a futballpálya, hanem az igen kis kerttel rendelkező gyermekorvosi rendelő is közvetlenül csatlakozik hozzá. (Egyébiránt a közelmúltban készült értékbecslések alapján a telekárak 8.500-10.000 Ft/m2 között mozognak településünkön, így a telek ára kb. 4,5 millió Ft lenne.)
A bérbeadás szóba jöhető lehetőség, azonban ezt is erős megfontolásra javaslom.

Kérem, a Képviselő-testület szíves döntését az ügyben.
…/2011. (X. 20.) ÖKT határozati javaslat
Sülysáp Nagyközség Önkormányzatának Képviselő-testülete úgy határoz, hogy 
1./ nem kívánja sem értékesíteni, sem pedig bérbe adni, sem részben, sem egészben a Sülysáp 3857/3 hrsz.-ú ingatlanból a Sülysáp, Szent István tér 17. szám alatti ingatlanhoz lekerített kb. 500 m2 alapterületű ingatlanrészt,
2./ felkéri a jegyzőt, hogy tegye meg a szükséges intézkedéseket a területrész ismételt birtokbavétele érdekében.
Határidő: 1./ azonnal; 2./………..
Felelős: jegyző
Sülysáp, 2011. október 7.

Horinka László s.k.


polgármester

Láttam! 
Sülysáp, 2011. október 10.
Tóth Krisztina s.k.
jegyző 



1. MELLÉKLET

2. MELLÉKLET
From: Murányi Norbert [mailto:muranyi_norbert@freemail.hu] 
Sent: Monday, August 29, 2011 10:10 PM
To: sulysapph@monornet.hu
Subject: Földterület
Tisztelet Polgármester Úr!
 

Alulírott Murányi Norbert Attila (szül.: Budapest, 1977.06.13. an: Bálint Irén) 1184. Budapest, Egressy Gábor u. 32/E szám alatti lakos azzal a kéréssel fordulok a Polgármester úrhoz, hogy a jelenleg a nevemen lévő Sülysáp, Szent István tér 17. szám alatti ingatlan mellett található, az Önkormányzat tulajdonát képző földterület tartósan bérbevételéről, estleges megvásárlásáról árajánlatot kérjek.

-Tartós bérbevétel 10 évre az Önkormányzat tulajdonát képző földterületre.

- A jelenlegi kapubejáró és a hozzá tartozó autóbejáró sáv meghosszabbítva a játszótérig.

- Az egész Önkormányzati terület, abban az esetben ha lakóház  építhető rá.

Meg kívánom jegyezni, hogy a fent említett földterület már több mint 20 éve a társasház kezelésben állt, melyet mint mi, mint az előző tulajdonos rendszeresen ápolt és karbantartott.

Kérem a tartós bérlet, vagy a méltányos ár megállapítását. 

 

Budapest, 2011. augusztus 29.
Murányi Norbert 
0620-773-8672

Levelezési cím: Sülysáp, Szent István tér 17.

